เงินบาทปิด30.32/34
ธนาคารซีไอเอ็มบีไทย รายงาน เงินบาทปิดตลาดเย็นนี้ที่ 30.32/34 ปรับตัวอ่อนค่าจากช่วงเช้า
29 มี.ค. 2554

ธนาคารซีไอเอ็มบีไทย รายงาน เงินบาทปิดตลาดเย็นนี้ที่ 30.32/34 ปรับตัวอ่อนค่าจากช่วงเช้า
นักบริหารเงินธนาคารซีไอเอ็มบีไทย กล่าวว่า เงินบาทปิดตลาดเย็นนี้อยู่ที่ระดับ 30.32/34 บาท/ดอลลาร์ ปรับตัวอ่อนค่าเล็กน้อยจากช่วงเช้าที่ระดับ 30.31/33 บาท/ดอลลาร์ โดยเคลื่อนไหวกรอบแคบๆ ในทิศทางเดียวกันกับภูมิภาค ระหว่างวันไปทำไฮที่ระดับ 30.34 บาท/ดอลลาร์ และทำโลว์ที่ระดับ 30.31 บาท/ดอลลาร์ เนื่องจากไม่มีปัจจัยใหม่
"(เงินบาท)ค่อนข้างนิ่ง เคลื่อนไหวในกรอบแคบๆ ปรับตัวอ่อนค่าไปเล็กน้อย"นักบริหารเงิน กล่าว
คืนนี้จะมีการประกาศตัวเลขทางเศรษฐกิจที่สำคัญ ได้แก่ สแตนดาร์ด แอนด์ พัวร์/เคส ชิลเลอร์เปิดเผยราคาบ้านเดือน ม.ค.54 และ Conference Board เปิดเผยดัชนีความเชื่อมั่นผู้บริโภคสหรัฐเดือน มี.ค.54
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 81.91/95 เยน/ดอลลาร์ ปรับตัวอ่อนค่าจากระดับ 81.64/68 เยน/ดอลลาร์ ส่วนเงินยูโรอยู่ที่ระดับ 1.4113/4117 ดอลลาร์/ยูโร ปรับตัวแข็งค่าจากระดับ 1.4073/4078 ดอลลาร์/ยูโร 
นักบริหารเงิน คาดว่า วันพรุ่งนี้เงินบาทจะเคลื่อนไหวในกรอบแคบๆ เช่นเดิมระหว่าง 30.25-30.35 บาท/ดอลลาร์